Hvornår skal du begynde med ægløsningstest?
Man tester for ægløsning få dage inden den forventede ægløsning, gerne mellem 2-3 dage før. En kvindes ægløsning sker normalt midt i menstruationscyklussen og længden på cyklussen regnes fra den dag du starter med at bløde til dagen inden din næste blødning starter. Så hvis din cyklus fx normalt er på 26 dage, så skal du begynde med ægløsningstests på dag 10, eller hvis din cyklus normalt er på 28 dage, så skal du begynde med ægløsningstests på dag 12.
Kender du ikke din cyklus, kan du starte med at teste 11 dage efter begyndelsen af din seneste menstruation.
Udfør en test hver dag igennem 5 dage eller indtil stigning i LH hormonet er blevet testet positivt.